GiliGold/VAD_KnessetCorpus huggingface dataset:
גרי אגרון: אינטגרלית לפעילות שלה?
קריאה: ואם היא לא מו"פ?
אופיר כהן: היא לא תיכנס.
גרי אגרון: תכתבי שגם חברת הבת היא מו"פ, אם את רוצה.
גרי אגרון: אם היא מסכימה למה שאמרתי, זה נוסח.
גרי אגרון: אם היא לא מסכימה, אנחנו בבעיה ערכית כאן.
מירב תורג'מן: היא צריכה לתת את התשובה, אבל לפי מה שהיא אומרת, היא לא מסכימה.
גרי אגרון: וזה לא סביר לגמרי.
גרי אגרון: המשמעות היא שהסעיף הזה פשוט לא יעבוד.
מירב תורג'מן: אתם רוצים לבחון את העניין הזה?
ציון פיניאן: תבחנו אותו עד שבוע הבא.
אופיר כהן: צריך לחזור עם תשובה.
ציון פיניאן: רשמו לפניכם לבדוק את זה.
גרי אגרון: אני מוכן להעביר בצורה מסודרת את ההערות של לשכת רואי חשבון.
ציון פיניאן: תעביר אליהם.
גרי אגרון: נערוך את ההערות ונעביר להם תוך יום-יומיים.
אופיר כהן: אל תשכחו שהמטרה היא לא לתת הוצאה לקרקע עם בניינים, דברים בסגנון הזה.
מירב תורג'מן: 36.
מירב תורג'מן: פטור ממס על הכנסה מתמלוגים בידי תושב מוטב (א) בסעיף זה - "הכנסה מתמלוגים שמשלמת חברת יישום" – הכנסה מתמלוגים שמשלמת חברת יישום בשנת מס כלשהי, שמקורה במתן זכות שימוש במוצר שבבעלותה ושפותח או התגלה לפי ההסכם, שהיא מוכפלת בשיעור הכנסות החוץ של חברת היישום באותה שנה.
מירב תורג'מן: "הסכם" – הסכם בין תושב מוטב לבין חברת יישום לפיתוח מוצר שלפיו בין השאר יהיה תושב מוטב זכאי לתמלוגים מאת חברת היישום שמקורם במתן זכות שימוש באותו מוצר.
מירב תורג'מן: "חברת יישום" – תאגיד בת של מוסד, העוסק בפיתוח מוצרים שפותחו או התגלו במסגרת פעילות של מחקר ופיתוח של המוסד.
מירב תורג'מן: "מוסד" – כל אחד מאלה: (1) מוסד שהוכר לפי סעיף 9 לחוק המועצה להשכלה גבוהה, התשי"ח-1958.
מירב תורג'מן: (2) בית חולים רשום לפי פקודת בריאות העם.
מירב תורג'מן: "מוצר" – נכס מוחשי או ידע, לרבות תהליך ייצור ותוכנת מחשבים, הנובע ממחקר ופיתוח, על פי תוכנית שהמדען הראשי אישר לפי הוראות חוק לעידוד מו"פ.
מירב תורג'מן: "שיעור הכנסות החוץ של חברת היישום" – השיעור המתקבל מחלוקת סכום ההכנסות הנובעות לחברת היישום ממתן זכות שימוש למוצר שבבעלותה ושפותח או התגלה לפי ההסכם.
מירב תורג'מן: לתושב חוץ, למעט הכנסות כאמור שתשלומם מהווה הוצאה של מפעל הקבע של תשוב חוץ בישראל, בכלל ההכנסות הנובעות ממתן זכות שימוש על ידי חברת היישום באותו מוצר, הכל לפי אישור רואה חשבון שצורף לדוח השנתי של חברת היישום.
מירב תורג'מן: לא צורף אישור כאמור, יראו את שיעור הכנסות החוץ של חברת הייחוס – אפס.
מירב תורג'מן: "תושב מוטב" – תושב ישראל שהיה לראשונה לתושב כאמור בתקופה שבין יום כ"ה בטבת התשע"א (1 בינואר 2010) לבין יום י"ט בטבת התשע"ו (31 בדצמבר 2015) או תושב חוזר.
מירב תורג'מן: "תושב חוזר" – יחיד ששב והיה לתושב ישראל בתקופה שבין יום כ"ה בטבת התשע"א (1 בינואר 2011) לבין יום י"ט בטבת התשע"ו (31 בדצמבר 2015) לאחר שהיה תושב חוץ במשך שש שנים רצופות לפחות.
מירב תורג'מן: (ב) תושב מוטב שמוסד הזמינו, בהיותו תושב חוץ, לעבוד בו יהיה זכאי לפטור ממס על הכנסתו מתמלוגים שמשלמת לו חברת יישום של אותו מוסד במשך חמש שנות מס שתחילתן בשנה הראשונה שבה החל לקבל מאת חברת היישום הכנסה כאמור, ובלבד שהתקיימו בו שני אלה: (1) התושב המוטב התקשר בהסכם עם חברת יישום בתוך שנתיים מתום שנת המס שבה עלה או חזר לישראל, לפי העניין.
מירב תורג'מן: (2) הימנעות ממס או הפחתת מס בלתי נאותות אינן בין המטרות העיקריות של ההסכם, וניתן אישור המנהל על כך.
מיכל הנר דויטש: כמו שאמר מנכ"ל האוצר, אנחנו מבקשים לעודד השבה של אנשים שיבואו וימסחרו רעיונות שיש להם כשהם מצויים בחוץ לארץ.
מיכל הנר דויטש: הם מוזמנים ארצה על ידי מוסד שזה או מוסד אקדמי או בית חולים והם יעשו את הפיתוח של אותו רעיון במסגרת הסכם עם אותו מוסד.
מיכל הנר דויטש: הביסוס שניסינו להקים עליו את הסעיף הזה הוא בעצם תיקון 168 לפקודה שאמר שאם הם נשארים בחוץ לארץ וממסחרים שם את הרעיון, ואז עולים לארץ, הם פטורים ממס על כל הכנסתם מתמלוגים שמתקבלים מחוץ לארץ.
מיכל הנר דויטש: אנחנו מנסים לומר להם שלא יישארו שם, שלא ימסחרו את זה שם ואחר כך יקבלו את ההכנסות מחוץ לישראל לכאן, לישראל, ותהיו פטורים ממס, אלא בואו לכאן, תמסחרו את זה כאן, תשתלבו במסגרת האקדמיה או במסגרת בית חולים שמפתח את אותם רעיונות במסגרת חברות יישום וניתן לכם פטור ממס במשך חמש שנים, שזה משך הזמן שיש לתושב חוזר ולא לתושב חוזר ותיק.
מיכל הנר דויטש: תושב חוזר, עד חמש שנים, אבל הן מתחילות להיספר מהמועד בו החלו התמלוגים ולא ממועד העלייה או החזרה, שזה ההבדל מתיקון 168.
מירב תורג'מן: אם הזכרת את תיקון 168, אני אתייחס לזה.
מירב תורג'מן: מה הקשר בין תושב מוטב לבין תושב חוזר?
מיכל הנר דויטש: זה או עולה חדש.
מיכל הנר דויטש: תושב ישראל שעלה לראשונה, זה עולה חדש, או תושב חוזר.
מיכל הנר דויטש: או עולה חדש או מי ששב לארץ לאחר שהיה שש שנים תושב חוץ.
מיכל הנר דויטש: או זה שאף פעם לא היה בארץ או זה שהיה כאן מתי שהוא, בגיל 22 ירד מכאן ובגיל 35 חוזר ארצה.
מירב תורג'מן: מילה לגבי השוויון.
מירב תורג'מן: האם בחנתם את זה?
מירב תורג'מן: אולי משרד המשפטים יוכל להתייחס.
אופיר כהן: כמו שמיכל אמרה, זאת הכנסה שאם הוא היה בחוץ לארץ ועלה לישראל, ממילא היא פטורה.
אופיר כהן: זה רק על ההכנסות מחוץ לארץ ולא על הכנסות מישראל.
אופיר כהן: ההטבה תהיה רק על הכנסות שמקורן בחוץ לארץ.
עדנה הראל: יש כאן איזושהי הטבה שיש לנו תמורה.
עדנה הראל: זה לא אותו מצב כמו שדיברנו בזמנו על תיקון 168 שגם שם חשבנו שתהיה בעיה חוקתית, אבל עכשיו קל וחומר.
מירב תורג'מן: לא, אני לא חושבת שיש בעיה חוקתית.
עדנה הראל: אנחנו לא חושבים שיש בעיה חוקתית כי כאן אנחנו מבקשים לעודד קבוצה מסוימת של אנשים שנותנים לנו את התמורה בדיוק באותו כלי שאנחנו עושים כאן את הטבת המס.
עדנה הראל: לכן אנחנו לא חושבים שיש כאן בעיה חוקתית.
גרי אגרון: אני רוצה שהסעיף יעבוד.
גרי אגרון: יש כאן כמה נקודות.
גרי אגרון: קודם כל, יש כאן דרישה שאותו אדם יוזמן תחילה על ידי המוסד, לצורך העניין אוניברסיטה או המוסד הרפואי, ורק אז יבוא עם הרעיון שלו.
גרי אגרון: החיים הם יותר מורכבים מהעניין הזה.
גרי אגרון: אני חושב שאם מגיע אדם לארץ, הפך לעולה חדש, הוא הגיע כתושב חוזר והוא נמצא בתוך אותם המוסדות ומפתח, אני חושב שצריך לתת לו את אותה הטבה.
גרי אגרון: הוא הרי הגיע עם איזשהו רקע מחוץ לארץ ולא בא סתם.
גרי אגרון: זה אותו אדם, אותו מדען שרצו שיחזור.
גרי אגרון: לכן עצם העובדה שהמוסד הזמין אותו להגיע לארץ מחוץ לארץ, אני חושב שהוא לא רלוונטי.
גרי אגרון: די בכך שהוא עובד בתוך המוסד בארץ.
גרי אגרון: נקודה נוספת שאני חושב שהיא תיצור כשל בהמשך היא העובדה שיש כאן הגדרה של הסכם בין אותו מדען לבין חברת היישום.
גרי אגרון: ההסכם אומר שאותו מדען יהיה זכאי לתמלוגים מהמוסד.
גרי אגרון: מצד שני, באים אחר כך ואומרים שאותן הכנסות שיקנו לו הטבה, זאת הטבה שנובעת מהכנסות שהמוסד משיג כנגד מוצר שהוא בבעלותה.
גרי אגרון: אם המוצר הוא בבעלותה של חברת היישום, ממילא אותו מדען לא יכול לקבל תמלוגים כי לא מדובר בנכס לו ולכן אנחנו לא עוסקים כאן בתמלוגים אלא בתמורה בכלל.
גרי אגרון: יכול להיות או במסגרת רווח הון בעצם העובדה שהוא העביר את הזכויות במוצר למוסד, וזה לא חשוב אם הוא העביר את הזכויות באופן מלא או במישור הכלכלי, או לחילופין הוא קיבל תמורה אחרת.
גרי אגרון: המונח תמלוגים יגרום לכך שהוא לא יקבל שום הטבה אלא אם מדובר בשותפות בינו לבין המוסד, שזה חריג.
יונתן רגב: באקדמיה הידע תמיד לא של החוקר אלא של המוסד עצמו.
יונתן רגב: יש הסכם ביניהם שמביאים לו תמלוגים.
יונתן רגב: כאשר אוניברסיטת תל אביב מקבלת תמלוגים, לצורך העניין ארבעים אחוזים מזה הולכים.
גרי אגרון: אני מבין מה אתה אומר אבל בוא נשים את הטרמינולוגיה של היום יום ואת עולם המשפט כשני מישורים שונים, ואנחנו עוסקים בדיוני שומה שיהיו בעוד כמה שנים.
גרי אגרון: אם לצורך העניין אתה אומר שזאת תמורה שיקבל אותו חוקר כתוצאה מפירות המוסד, מהמוצר, זה בסדר גמור.
גרי אגרון: זה מקובל ומכובד.
אופיר כהן: תמורה שהוא יקבל בעקבות אותו הסכם.
גרי אגרון: בהחלט כן, אבל זה לא תמלוג בהכרח.
גרי אגרון: יכול להיות מצב שאותו אדם הגיע עם ידע, הוא שלו, והוא מעביר אותו למוסד, הוא מוכר אותו, או שהמכירה היא בהעברה קניינית מלאה או שבעצם העובדה שהוא נותן למוסד את הזכות להשתמש באותו מוצר לתמיד.
גרי אגרון: זאת אומרת, הוא מעביר את הבעלות הכלכלית למרות שהוא לא העביר את הבעלות המשפטית.
גרי אגרון: בכל הנסיבות האלה צריכים לתת לו את ההטבה.
גרי אגרון: לכן, בין אם מדובר ברווח הון, בין אם מדובר בתמלוגים, בין אם מדובר בדבר אחר שמקורו באותו ידע, הכוונה היא לתת לו את ההטבות.
גרי אגרון: לכן נכון לתת לו את ההטבות וצריכים להגדיר את זה במתכונת הזאת.
גרי אגרון: נקודה נוספת שהיא טכנית זה נושא של אישור רואה חשבון.
גרי אגרון: לא יודע איך הדברים האלה יעבדו.
גרי אגרון: זה לא פשוט.
גרי אגרון: צריכים לחשוב איך מעגנים את העניין הזה אם רוצים שאותו מדען גם יקבל כמה שקלים פטורים ממס.
אופיר כהן: לגבי ההזמנה, אני רוצה לומר שהדבר הזה הוא טכני.
אופיר כהן: ברגע שיהיה הסכם כזה, מבחינתנו כאילו הוזמן.
אופיר כהן: זה לא שהוא צריך להביא הזמנה.
גרי אגרון: אז תגדירו את זה בחוק.
אופיר כהן: זה לא תנאי שצריך להביא אישור שיש כאן הזמנה.
אופיר כהן: מה שחשוב לנו זה ההסכם.
אופיר כהן: ברגע שיש הסכם, תוך שנתיים מבחינתנו כאילו הוזמן.
מירב תורג'מן: צריך לעשות כאן איזושהי הבהרה.
גרי אגרון: אנחנו מוכנים להעביר את ההערות בכתב ואנחנו גם מוכנים לשבת אתכם אם תרצו, כדי להטמיע אותן בתוך החוק.
מירב תורג'מן: בהמשך להערה האם הסעיף יעבוד, יש לכם נתונים מה הצפי לעליית המדענים בעקבות התיקון הזה?
יונתן רגב: מאוד קשה לדעת.
יונתן רגב: שוב, לא מדובר על אלפי מדענים אלא מדובר על מספר מדענים יחסית מצומצם שזה באמת יהיה עוד משהו קטן לגרום להם לבוא.
יונתן רגב: לא מדובר כאן על הכלי העיקרי של הממשלה.
גרי אגרון: עוד הערה קטנה.
גרי אגרון: יש כאן את אותה מגבלה שאמרתם שהוא ייהנה רק מאותו שיעור הכנסות החוץ של חברת היישום.
גרי אגרון: אם באמת רוצים להביא מדענים, ויש פירות לעניין הזה, אני לא בטוח שלא צריך לתת לו ליהנות מפירות היישום בלי קשר אם זה חוץ לארץ או ישראל.
גרי אגרון: זה גם יקל מאוד על תכנון המס כי זאת בעיה לעשות תכנון שהוא יקבל רק את החלק בחוץ לארץ.
ציון פיניאן: אני מבקש להעביר אליהם את כל ההערות וההארות.
ציון פיניאן: אני מבקש לבדוק את הנושא והיכן שאפשר לתקן, לתקן, וזאת כדי שנעביר את זה בצורה מסודרת.
: אתה צודק.
: אין לנו ברירה מבחינת סדר היום.
: יש טענות לגבי סדר היום.
: נכון, האיחור הוא איחור והתנצלתי אבל לגבי סדר היום, אנחנו עמוסים מאוד וצריכים להספיק את הכל.
: אני לא יודע אם אני אצביע בסוף על התקציב, כי יכול להיות שאני לא אצביע בכלל על התקציב.
: על כל התקציב.
: יכול להיות שבסופו של דבר אולי נלך לבחירות או מישהו אחר יצביע על התקציב, אבל את העבודה אנחנו עושים.
: על כל פנים, אני סבור שהוועדה צריכה לעשות את מלאכתה.
: אין לנו ברירה.
: אנחנו עובדים חמישה ימים בשבוע באופן רצוף ואין מה לעשות.
: רוב חוק ההסדרים עבר לכאן.
: אני מודה שאין הרבה גזרות בחוק ההסדרים הנוכחי, אין את הנאומים של חברת הכנסת מירי רגב על מע"מ על פירות וירקות.
: יש דברים שהאוצר לא הביא ועכשיו אנחנו דנים על תקציב משרד החינוך.
: אתה רוצה דיון משולב גם על המועצה להשכלה גבוהה או דיון נפרד?
: נראה איך אנחנו מתקדמים.
: משרד החינוך במדינת ישראל הוא משרד מאוד קשה לתפקוד ויש לזה כמה וכמה סיבות.
: הסיבות העיקריות הן הסיבות של הפיצול במערכת החינוך שחלקן נובעות מסיבות אובייקטיביות, חלקן נובעות מאורח חיים שונה, ממצב שקיים, וחלקן נובע מזה שאנשים רוצים חינוך אליטיסטי, חינוך שהוא חינוך שמעניק לילדים יותר מאשר מעניקה מערכת החינוך הרשמית.
: לאחרונה גם בית המשפט נתן סעד לעובדה הזאת באחד מבתי הספר בארץ.
: זה שאתה יודע מה בית המשפט יעשה, זה ברור לי.
: אדוני השר, אתה לא צריך לתקן אותי יותר מדיי.
: מספיק שאתה רומז, ואני כבר מתקן את דבריי.
: זה שהבעת תקווה, אמרת שבית המשפט בעזרת השם ישנה את ההחלטה.
: בסדר, אני אשמח מאוד, אבל מה בית המשפט יעשה, אף אחד מאתנו לא יודע, וכך אתה תמיד אומר לי.
: נכון, זה תמיד טוב, בעיקר לגבי הגשם.
: על כל פנים, יש קושי גדול להתמודד עם המערכת הזאת.
: לצערי הרב מערכת החינוך בישראל לא מהמשופרות בעולם אבל אדוני השר, אני מבין שאתה עושה כל מאמץ כדי לקדם את מערכת החינוך.
: נעשים דברים שכולנו תקווה שהם יועילו.
: אני מבקש, לפני שאתה נותן את הסקירה, לומר בכל אופן מילה לגבי החינוך המיוחד, ילדים חולים בחינוך המיוחד, שזה דבר שבאמת היה צריך לטפל בו באופן יסודי ומסיבי.
: אדוני השר, קיים חוק שמדבר על חינוך חינם לילדים חולים.
: השר היה אמור להתקין תקנות נדמה לי בשנת תשס"ח אבל עדיין התקנות לא הותקנו.
: יש אמירה של בית המשפט המחוזי בחיפה שאומר בשולי הדברים – עתירה של אחד הילדים החולים – שקשה להבין מדוע מתעכבת התקנת התקנות זמן כה רב.
: "נקבע לא אחת כי במקרים בהם הרשות שוקלת יוזמתה אם להפעיל את סמכותה כגון להתקין תקנות לביצוע החוק, היא חייבת לפעול במהירות הראויה וכולי.
: מובן מאליו כי עם קביעת תוכנית חינוך מפורטת על ידי שר החינוך, לא נידרש עוד לפרשנות החוק ולעניין זה יפה שעה אחת קודם".
: אני בכוונה מעלה את הנושא הזה מכיוון שהוא הדבר הראשון שלפי דעתי צריך במערכת חינוך, בכל מערכת אבל במיוחד במערכת חינוך, כאשר עוסקים בילדים חולים, המערכת צריכה להיות מאוד רגישה לעניין הזה.
: פעמים רבות אני נתקל בתופעות מהסוג הזה.
: משרד החינוך מנסה להתמודד עם הדברים אבל לא תמיד הוא מצליח.
: הבירוקרטיה גם אוכלת בכל פה ומשרד החינוך הוא משרד ענק, המערכות מאוד מורכבות ואני חושב שהיה צריך לתת לעניין הזה עדיפות על פני דברים אחרים כאשר עושים סדרי עדיפויות כי הילדים הללו באמת זקוקים לעזרת המערכת וצריך לטפל בזה.
: אני לא ארחיב את הדיבור אלא הבמה לרשותך אדוני השר.
: הוא חבר מן המניין בוועדת הכספים.
: גבירותיי ורבותיי, אני מבקש לא להפריע.
: השר יאמר את דברו.
גדעון סער: כניסה של גני ילדים, חטיבות ביניים, חינוך מיוחד - בהיקף בינתיים יותר מצומצם אבל מתקדם כל הזמן.
גדעון סער: מדינות ה-OECD הן מדינות שבאופן משמעותי מספר התלמידים לכיתה הוא יותר נמוך וגם אחרי שנצמצם את מספר התלמידים לכיתה נהיה מעל מדינות ה-OECD ולא נשנה את מיקומנו היחסי.
: אני מבקש לתת לשר להשלים את דבריו ואני אאפשר אחר כך להביע דעה.
: חבר הכנסת פלסנר, אתה יודע שאני מכבד אותך ואני רוצה לתת לך לדבר.
: אתה מדבר תמיד באופן קונסטרוקטיבי.
: אתה לא יכול ללכת הביתה.
: אדוני השר, הדיון כאן לא אמור להיות פוליטי והוא לא יהיה פוליטי.
: הדיון הוא דיון מקצועי על משרד החינוך.
: אנחנו משתדלים בוועדה לקיים דיונים מקצועיים.
: אני מבקש לומר שאני אאפשר לך לומר את הדברים, החברים יתייחסו, אבל אני לא רוצה להביא את זה לוויכוחים מסוג שונה.
: לכן אמרתי שאתה אדוני השר תדבר, תשלים את הדברים שלך, החברים ישאלו שאלות ויביעו את דעתם.
גדעון סער: אני מתייחס לדברים תוספתיים אדוני היושב ראש, ועושה זאת בתמצית ובקיצור.
: כי חשוב שתשמע את החברים ותוכל להשיב להם.
: אני מבקש קודם מחברי הכנסת ולאחר מכן משרד החינוך יתייחס.
: חבר הכנסת פלסנר ואחריו חבר הכנסת חיים אורון.
: אני מגביל בזמן את הדוברים מכיוון שאין לנו יכולת להאריך.
: משרד החינוך הוא משרד גדול ואני מעריך שיש לך הרבה מה לומר.
: תתמקד בדברים העיקריים.
: יהיה דיון על המועצה להשכלה גבוהה.
: בת כמה הילדה שלך?
: יש לך ילדה בכיתה יותר גבוהה?
: כי רציתי לדעת מה היה לפני שנתיים ומתי אז לקחת אותה.
: אתה יכול להגן על כל מה שאתה רוצה בתורך.
: כמה סעיפים אתה הולך עכשיו לעבור?
יוחנן פלסנר: האם אנחנו באמת מנסים להשוות ויש לא מעט מחקרים שמראים כמה חשוב להשקיע דווקא בחינוך הקדם יסודי, ואני מנסה להבין האם יש כאן הגיון פדגוגי או שיש כאן הגיון פוליטי אחר שמנחה לאן מקצים את המשאבים.
: כבר אמרת.
יוחנן פלסנר: מעיין החינוך התורני גדל בשנת 2008 מ-250 מיליון שקלים והשנה הוא על 360 מיליון שקלים.
יוחנן פלסנר: אני מביא לך נתונים.
: נורא ואיום.
: צריך להפיל את הממשלה בגלל זה.
: לפני שאני נותן את רשות הדיבור.
: אני לא רציתי לדבר בכלל על הנושא החרדי.
: אני לא הולך להיגרר.
: אני אתן לך להתייחס לעניין הזה.
: לא רציתי להעלות את העניין הזה, אבל אני רק רוצה, כדי שלא תישאר ההתלהבות הזאת של יוחנן פלסנר, להתייחס.
: אפשר רגע להירגע?
: עם כל הכבוד, אתה לא חבר ועדה אבל נתתי לך לדבר ראשון וידעתי מה אתה הולך לומר.
: לא, לא נשחרר אף אחד.
: אני רק מבקש לומר נתון אחד.
: תקראו את ספר התקציב ותראו שתקציב משרד החינוך גדל מתקציב בשנת 2010 של 33 מיליארד ל-36 מיליארד.
: קחו את התקציב של החינוך העצמאי, מתקציב של מיליארד ו-602 מיליון בשנת 2009 הוא גדל למיליארד ו-734 מיליון שקלים בלי שום יחס כאשר על פי החוק צריך לתקצב את החינוך העצמאי באופן שווה.
: אם אנחנו לוקחים את האחוזים של הגידול של תקציב משרד החינוך, אנחנו רואים שהחינוך העצמאי גדל פחות בניגוד לחוק מכיוון שהחוק מחייב תקצוב מלא של החינוך העצמאי ככלל ילדי ישראל.
: כך כתוב בחוק.
: בתקציב העברה למוסדות תורניים, התקציב היה בהעברה למוסדות תורניים, בשנת 2009 הוא היה מיליארד ו-109 מיליון והוא ירד למיליארד ו-74 מיליון שקלים.
: התקציב של המוסדות התורניים ירד, בניגוד לתקציב משרד החינוך שגדל בהרבה.
: אתה לא עונה לי.
: בוועדה שלך אתה תדבר.
: על כל פנים, אני לא נכנס לוויכוח הזה.
: אני לא יודע מה אלה הנתונים.
: יש ספר תקציב אחד.
: אתה תסתכל.
: לשם כך אתה צריך משקפיים מכיוון שאני עם משקפיים ראיתי את זה.
: אני מציע לכל אחד לקרוא את הנתונים.
: תקציב משרד החינוך גדל באופן דרמטי ואני מברך על כך, תקציב החינוך העצמאי שעל פי החוק צריך לגדול בהתאם, לא גדל בהתאם אלא גדל פחות, ותקציב המוסדות התורניים קטן.
: זה הכל.
: מעבר לעניין הזה, אין לנו ויכוח.
: אדוני השר, אתה תשיב אחר כך על הכל.
: אני מציע לך, סתם הערה ידידותית, לא להתווכח עם ג'ומס על מה שהוא אומר.
: אי אפשר.
: זה נתון שהוא ברור לחלוטין.
: גם לא צריך את הטבלה הזאת.
: המציאות היא שרשות מקומית ענייה משקיעה בחינוך הרבה פחות מרשות מקומית חזקה.
: זה ברור שרשות מקומית חלשה איננה יכולה לתת מצ'ינג ולכן היא לא מקבלת, ולא רק ממשרד החינוך אלא היא גם לא מקבלת ממשרדים אחרים.
: הגמרא אומרת שאחרי העוני נמשך העוני הנוסף.
: זה ברור לגמרי וזה לא נוגע דווקא למדיניות של משרד החינוך אלא זאת המדיניות הכוללת ובמשרד החינוך אתה מקבל את זה בפנים.
: צריך להגיד לך את זה?
: אני אזכיר לך כמה נאומים אופוזיציוניים שלך בעניין הזה.
: כן, אבל במקום לדבר על הדתיים, היית צריך לדבר על מה שג'ומס מדבר, שזאת הבעיה האמיתית.
: הדתיים הם אופנה חולפת.
: אני מאוד מודה לך.
: אני לא הולך לתת לך במה נוספת.
: קיבלת את הבמה, תשלם על זה וזהו.
: זה הנושא ולא מה שאתה העלית.
: לך מותר הכל.
: אין לך.
: אז מה?
: גם לי מותר להגיד.
: אנחנו לא יודעים מה הבעיות במערכת החינוך של כולנו?
: אגב, זה רק בחינוך המוכר שאינו רשמי.
: חברת הכנסת רונית תירוש ואחריה חברת הכנסת שלי יחימוביץ.
רונית תירוש: אדוני השר, כמו כולם אני מברכת ואפילו מתקנאת בתוספת התקציבית שניתנה למשרד החינוך והחזר השעות למערכת, שעות חיוניות שנגזלו ממנה.
: חוץ מהמוסדות התורניים, אבל לא חשוב.
רונית תירוש: בתקציב 2010 זה עומד על 2,3 מיליארד שקלים כאשר אנחנו יורדים ל-1,9 ומשהו מיליארד בתקציבי 2011-2012.
רונית תירוש: בתקציב 2009-2010 הייתה תמיכה בישיבות הסדר, אבל בתקציב 2011 ו-2012 היא אפס.
: הם שינו את הסעיפים.
: את הכל הם שמו בסעיף אחד.
: יש קריטריונים במשרד החינוך.
רונית תירוש: יש לי חובה כלפי חבר הכנסת ראלב מג'אדלה.
: נראה לי שאתה לוקח את כל הדברים שלו ברצינות.
רונית תירוש: חד פעמי ונקודתי לשכבות גיל מסוימות שהולכות להיבחן במבחנים בין לאומיים ולא לכלל המערכת.
שלי יחימוביץ': ציין כאן השר ובצדק שכאשר מחשבים את החישובים האלה, בכלל לא לוקחים בחשבון – אמר לי את זה עמי היום, ואני מודה ששמעתי את זה בפעם הראשונה – את מספר הילדים במשפחה.
שלי יחימוביץ': כלומר, במודל הקיצוני הזה של חברותא, הרי בסופו של דבר כל מקום שיש בו תשלומי הורים זה מקום שיש בו מידה מסוימת של הפרטה של מערכת החינוך וכולנו שותפים לפשע הזה, גם כהורים כי אנחנו רוצים לתת לילדים שלנו את המקסימום, אבל המודל של חברותא הוא כל כך קיצוני והוא מביא לידי אבסורד את העניין של ההתעלקות על המערכת הציבורית כי גם אתה מציב סף כניסה שלא מאפשר לילדים מעמד הביניים להיכנס וגם אתה רוצה שאותו מעמד ביניים יסבסד את הלימודים לבני המאיון העליון.
: יש נוהג בוועדת הכספים שנהוג לבקש רשות מהיושב ראש.
שלי יחימוביץ': מדובר כאן בתפיסת עולם כלכלית אידיאולוגית ואני שמחה שבחר שר החינוך בגישה הממלכתית שאומרת שהחינוך הממלכתי הוא בסיס בכלל לעצם קיומה של המדינה.
: לא, אני לא נותן.
: יש כאן חברי כנסת שמחכים זמן רב כדי להתבטא.
: מרינה סולודקין ואחריה מירי רגב.
: מה ששנוא עליך, אל תעשה לחברך.
: עכשיו אתה מבקר אותי?
: לא זומן דיון שלוש פעמים על המועצה להשכלה גבוהה.
: פעם אחת זומן דיון אבל אז אתה לא יכולת.
: זה היה ממש כבר לפני הדיון.
: פרופסור טרכטנברג לא יכול היה להגיע.
: הוא היה בכנס שדרות.
: עם כל הכבוד, הדיון על משרד החינוך נקבע לשעה 11:30 ולאחר הדיון על משרד החינוך נקבע דיון על המועצה להשכלה גבוהה.
: אם באמת יהיה מצב שנצטרך לדחות אותו, אז פעם ראשונה שנדחה אותו, אם אכן נדחה אותו וזה בכלל לא בטוח.
מרינה סולודקין: אם זה כך, לא יהיו יהודים בתפוצות מסוימות, אם לא יהיה חינוך יהודי.
מרינה סולודקין: בנושא ההשכלה הגבוהה אני אומר שהופתעתי מאוד לראות שיש הפחתה גם בפעולות המחקר בהשכלה הגבוהה ואת זה אני לא מבינה.
מירי רגב: אני חושבת שמזמן לא ראיתי בוועדת כספים כל כך הרבה חברי כנסת שלא חברים בוועדת הכספים אבל הם מגיעים לדיון בנושא הזה.
: אם אפשר לא לדבר על ועדת הכספים אלא לדבר על משרד החינוך.
: בוועדת הכספים היו הרבה חברים שהם לא חברים בוועדה והם הגיעו להשתתף בדיונים אחרים.
: אם הכוונה שלך לחבר הכנסת פלסנר, אז הוא מגיע לכאן הרבה פעמים.
: באים, אבל לא חשוב.
: מעניין כאן.
: מה אתה מציע לעשות?
מסעוד גנאים: אם המדינה באמת תשקיע בחינוך כך שיהיו מוסדות החינוך הציבוריים של המדינה שהם באמת אטרקטיביים ויעילים, ושהבן אדם הערבי המוסלמי המאמין ימצא שיש מענה בתוכניות הלימוד לבת שלו והילדים שלו ילמדו במערכת הרשמית את הדת שלו, אני חושב שהוא ילך למוסד החינוכי ולבית הספר הרשמי וציבורי ולא ילך לבית הספר או לגן הילדים של תנועה זאת או אחרת.
: בציבור הערבי יש הורים מוסלמים ששולחים לבתי הספר הנוצריים.
מסעוד גנאים: כמורה לשעבר אני מכיר ויודע שכבוד השר יודע שגם השקעה במורים – בחיזוק מעמדו של המורה – והעלאת שכרם, גם ההשקעה באקלים החינוכי כך שיהיה יותר בטוח לאור כל האלימות הגואה בחברה ככלל, הישראלית ובחברה הערבית, בכללם, כבוד השר – ואני העליתי את הנושא גם בפניך – יש את העניין של שמירת בתי ספר שזה כלל שלא קיים במגזר הערבי.
: מר לאוטמן, ביקשת רשות דיבור בנושא הזה או בדיון על המועצה להשכלה גבוהה?
: רק אמרת.
: אני לא יודע מה קשורים האברכים לעניין.
: לא רגישותי.
: זה בסדר, אפשר להגיד הכל.
: אני לא יכול לאיים בזה כי מורידים לי מהתלוש.
: מר לאוטמן, אני מכבד אותך.
: אתה יכול לומר כל מה שעולה על דעתך.
: אתה יכול לדבר כמה שאתה רוצה.
: אני לא מפריע לך.
: בא לי כך.
: תחליף אותי כיושב ראש הוועדה.
: לא יהיה לכם כי כשאני ניהלתי משא ומתן עם ציפי לבני, היא הבטיחה לי את רשות ועדת הכספים.
: אתה אפילו לא יודע מה קורה במפלגה שלך.
: הבטיחה לנו.
גדעון סער: היא יכולה להתערב בהחלטות של ?
: לא, היא לא יכולה.
: היא גם לא התערבה.
: לא, הייתה אצלנו מחלוקת.
: מר לאוטמן, בבקשה.
: אני מתנצל.
: לא, סליחה, אני מתנצל.
: היית בסוגייה של האברכים.
חיים אורון: אתה תמשיך ללחוץ.
דב לאוטמן: אפילו נציג האופוזיציה מ-מרצ אומר שחבל על הזמן שלי.
: גם לי יש רשות להשתתף בדיון אדוני השר.
: לא חשבתי לדבר, חשבתי שאתה תשיב, אבל בכל אופן אני רוצה להתייחס.
: דיבר כאן קודם מר לאוטמן לגבי הנושא של סקרי פיזה.
: הסקרים הבין לאומיים ב-2002, ב-2006, ובסקרים הבין לאומיים האלה מדינת ישראל הייתה במצב רע מאוד.
: לא החינוך החרדי היה בעניין הזה כי החינוך החרדי השתתף בסקרי פיזה, אפילו במקצועות החול ואני לא מדבר על משמעת ועל כל הדברים האלה.
: באנגלית, במתמטיקה, החינוך החרדי היה במצב טוב.
: אפשר לפתוח את הסקרים האלה ולראות.
: בעיקר הבנות, אבל קרוב לעשרים אחוזים מהבנים.
: לצאת מהישיבה?
דב לאוטמן: לא.
דב לאוטמן: אתה הפרעת לי ואני מפריע לך.
: דע לך שאני דווקא לוקח אותך מאוד ברצינות.
: רציתי להיות שותף אתך בתוכנית שלך אבל אתה כל כך דואג לחרדים, אז אני אמרתי שלא צריך אותי כי אתה כבר דואג.
: חצי מהנאום שלך היה לגבי החרדים והאברכים.
: זה בסדר גמור.
: אני מאוד מכבד את זה.
: אני ידעתי שתדבר על זה ואפשרתי לך, אבל תן לי להשלים את דבריי.
: בכל הסקרים האלה, בעיקר הבנות, היו גם בנים מבתי הספר היסודיים – גם אני למדתי בבית ספר יסודי חרדי ולמדתי את כל מקצועות הליבה.
: אני כופר בעניין של הליבה.
: כופר.
: אני רוצה דיון ציבורי לגבי מה היא הליבה במדינה יהודית.
: מה זה הליבה במדינה יהודית.
: אני מבקש לדעת למה לא מדברים על מה ילד יהודי - אני לא מדבר על המגזר הערבי, אני לא מדבר על מגזרים אחרים – שמסיים את מערכת החינוך במדינת ישראל, מה הוא יודע על יהדות, מה מקצועות הליבה של היהדות במערכת החינוך הממלכתית.
: כל היום מדברים אתי על זה שהילד בחינוך החרדי צריך ללמוד את מקצועות הליבה.
: אני בוגר מערכת החינוך החרדית, בבתי הספר היסודיים למדתי את כל המקצועות האלה, האם משרד החינוך יגיד לי שאני צריך ללמוד במקצועות הליבה דרווין, כן או לא?
: הוא לא יגיד לי.
: יתהפך העולם והוא לא יגיד לי.
: אתה לא תפריע לי.
: מה שקרה זה רק דבר אחד.
: הבנות לומדות את כל המקצועות ולומדות אותם ברמה גבוהה.
: הבנים בבתי הספר היסודיים כאשר אנחנו מדברים על החינוך העצמאי לומדים את כל המקצועות, הנושא של התלמידים בישיבות שהם לא לומדים לימודי חול, זה פשוט ממשלת קדימה עשתה חוק ואני מאוד מודה לה על זה.
: לא יולי תמיר.
: ממשלת קדימה.
יוחנן פלסנר: אתה אומר שמספיק שהילדים ידעו שברים פשוטים.
: על פי התקנון אני יכול להוציא אותך, אבל אני לא אעשה את זה.
: אל תפריע לי.
: אני אומר לכם שאין מציאות כזאת במדינת ישראל.
: גנאים, אני מדבר רק על המגזר היהודי ואני לא מדבר במקרה הזה על המגזר הערבי כי גם הם מדברים על המגזר היהודי.
: אני אומר לכם שמה שקרה בחברה או בנוער הישראלי, קרה שבר בל יתואר.
: הצבר הישראלי בראשית שנות המדינה – ואני מדבר על מערכת החינוך הממלכתי – היה הטוב בעולם.
: הצבר היה האיש שהיה אפשר להתגאות בו, הנער שהיה אפשר להתגאות בו.
: כשאמרו הצבר הישראלי, אמרו אדם שנמצא בשכבה העליונה בכל המקומות.
: להפסיק לדבר?
גדעון סער: אמרתי שגם היום אפשר להתגאות בנוער הישראלי שהוא הנוער הכי טוב בעולם.
: לא לומר מה שאני רוצה לומר?
: לא יכול להתקיים אפילו דיון אמיתי על העניין הזה.
: יש את החרדים, אפשר לדבר על האברכים, אפשר לדבר על כך שלא לומדים את הליבה, אפשר לדבר על כך שהם לא תורמים כלום לחברה, בחינוך הממלכתי הכל בסדר, ילד יהודי שנכנס לגן ילדים ממלכתי ומסיים את האוניברסיטה יודע ביהדות הכל, הוא מיטב הנוער.
: אני לא ממשיך את הדיון הזה.
: אני מתנצל שהתחלתי בו.
: אנחנו לא נוכל לקיים דיון על העניין הזה.
: לא, אני לא רוצה יותר להתייחס לזה.
: אני רוצה דיון על הליבה.
: אני רוצה לדעת מה זאת התוכנית.
: אפשר סיסמאות.
: אנחנו ממשיכים רגיל.
: אני לא יכול שלא לקיים את הדיון.
: אתה לא יכול להצטרף.
: אתה לא חבר הוועדה.
: אנחנו צריכים לאשר חוק הסדרים.
: אנחנו צריכים לאשר תקציב ועל כל פנים, להגיע להצבעה.
: לא אמרתי שצריך לאשר, אבל צריך להגיע להצבעה ולעשות את העבודה שלנו.
: אני לא אמשיך.
: מה אני יכול לעשות?
: אני יודע מה לעשות?
: אתה באמת חבר ועדה מתמיד, אתה לא בא רק למקום שצריך לדבר משהו על החרדים.
: אדוני השר, אני מבין שלא נוכל לקיים את הדיון הזה.
: אתה לא בעד לקיים את הדיון הזה ואת זה הבנתי וזה בסדר.
גדעון סער: אני בעד לקיים את הדיון.
: הנוער הישראלי הוא מיטב הנוער בעולם, הוא מגן עלינו אמרת והבנתי את הרמז.
: הכל בסדר.
: לא יתקיים הדיון הזה וזה בסדר גמור.
: מיטב הנוער נמצא במערכת החינוך הממלכתי ומי שמסיים את מערכת החינוך במדינת ישראל שהיא מדינה יהודית, להזכירך, ודמוקרטית, הוא מצוין, הוא יודע הכל.